รัฐบาลไทย-ข่าวทำเนียบรัฐบาล-บีโอไอเห็นชอบส่งเสริมการลงทุนโครงการใหญ่มูลค่ากว่า 24,000 ล้านบาท โดยปีหน้าเน้นส่งเสริมฯในมิติทรัพยากรมนุษย์ วิสาหกิจ อุตสาหกรรมเป้าหมาย เทคโนโลยี และโครงสร้างพื้นฐานที่สำคัญของประ
วันอังคารที่ 27 ธันวาคม 2559
บีโอไอเห็นชอบส่งเสริมการลงทุนโครงการใหญ่มูลค่ากว่า 24,000 ล้านบาท โดยปีหน้าเน้นส่งเสริมฯในมิติทรัพยากรมนุษย์ วิสาหกิจ อุตสาหกรรมเป้าหมาย เทคโนโลยี และโครงสร้างพื้นฐานที่สําคัญของประ
นายกรัฐมนตรี เป็นประธานการชุมบอร์ดบีโอไอ โดยที่ประชุมมีมติเห็นชอบส่งเสริมการลงทุนโครงการใหญ่มูลค่ากว่า 24,000 ล้านบาท โดยปีหน้าเน้นส่งเสริมฯในมิติทรัพยากรมนุษย์ วิสาหกิจ อุตสาหกรรมเป้าหมาย เทคโนโลยี และโครงสร้างพื้นฐานที่สําคัญของประเทศ
วันนี้ (26 ธ.ค.59) เวลา 13.30 น. ณ ตึกสันติไมตรี(หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการส่งเสริมการลงทุน ครั้งที่5/2559 ร่วมกับหน่วยงานที่เกี่ยวข้อง โดยมี พลอากาศเอก ประจิน จั่นตอง รองนายกรัฐมนตรี นายสมคิด จาตุศรีพิทักษ์ รองนายกรัฐมนตรี นายสุวิทย์ เมษินทรีย์ รัฐมนตรีประจําสํานักนายกรัฐมนตรี นางหิรัญญา สุจินัย เลขาธิการคณะกรรมการส่งเสริมการลงทุนหรือ บีโอไอ เข้าร่วมด้วย
ภายหลังเสร็จสิ้นการประชุม นายสุวิทย์ เมษินทรีย์ รัฐมนตรีประจําสํานักนายกรัฐมนตรี พร้อมด้วย นางหิรัญญา สุจินัย เลขาธิการคณะกรรมการส่งเสริมการลงทุน หรือบีโอไอ ได้เปิดเผยผลการประชุมสรุปสาระสําคัญ ดังนี้
ที่ประชุมรับทราบและพิจารณาเกี่ยวกับภาวะการส่งเสริมการลงทุนในช่วง 11 เดือนแรกของปี 2559 และเป้าหมายในปี 2560 ซึ่งการขอรับการส่งเสริมการลงทุน 11 เดือนแรกปี 2559 เป็นไปตามเป้าหมายที่กําหนด คือ 550,000 ล้านบาท ขณะที่ในปี 2560 ได้มีการกําหนดเป้าหมายที่ 600,000 ล้านบาท โดยได้มีการพิจารณาบริบทใหม่ที่เกี่ยวข้องกับการลงทุนของประเทศไทย เช่น ทิศทางการลงทุน เครื่องมือส่งเสริมการลงทุนภายใต้กฎหมายใหม่ของบีโอไอ รวมถึงนโยบายการลงทุนในปี 2560 ตลอดจนการปรับโครงสร้างภายในองค์กรบีโอไอเพื่อรองรับภารกิจใหม่ โดยนายกรัฐมนตรี ได้ให้แนวทางทิศทางการลงทุนเน้นให้เกิดความสมดุลระหว่างเศรษฐกิจภายในประเทศและต่างประเทศ โดยดูแลทั้งมิติการลงทุนภายในประเทศและการลงทุนต่างประเทศ เช่น นโยบายส่งเสริมอุตสาหกรรม 10 S-Curve และ 5 Core Technologies ซึ่งเป็นการลงทุนเพื่ออนาคตประเทศ ขณะเดียวกันต้องดูแลทั้งการลงทุนที่เกิดขึ้นระดับประเทศ โดยเฉพาะการลงทุนในเรื่องของการเกษตร Smart Farmer การที่จะทําให้เกิด SMEs ภาคการเกษตร พลังงานทดแทนที่มาจากผลิตภัณฑ์ทางการเกษตร ฯลฯ ซึ่งการดําเนินการต่าง ๆ เหล่านี้เป็นสิ่งที่บีโอไอจะพยายามดําเนินการขับเคลื่อนในปีหน้าในการเปลี่ยนผ่านประเทศไทยผ่านการลงทุนเพื่อสร้างความสมดุลระหว่างเศรษฐกิจภายในประเทศและเศรษฐกิจภายนอกประเทศโดยดูแลการลงทุนตั้งแต่ระดับ 1.0 2.0 และ 3.0 รองรับการก้าวไปสู่การลงทุน Thailand 4.0 ในอนาคต
สําหรับยุทธศาสตร์การส่งเสริมการลงทุนของบีโอไอในการที่จะเตรียมความพร้อมประเทศก้าวไปสู่ไทยแลนด์ 4.0 จะไม่เน้นเฉพาะการลงทุนเรื่องอุตสาหกรรมเพียงอย่างเดียว แต่จะครอบคลุมใน 5 มิติสําคัญ ได้แก่ 1) การลงทุนในเรื่องทรัพยากรมนุษย์ เช่น การดึงดูดทรัพยากรบุคคลที่มีทักษะฝีมือสูง (Talents) จากต่างประเทศ 2) การลงทุนวิสาหกิจที่ครอบคลุมวิสาหกิจระดับชุมชนไปถึงวิสาหกิจที่ขับเคลื่อนด้วยนวัตกรรม เช่น วิสาหกิจ Start up วิสาหกิจเรื่องนวัตกรรม ตลอดจนการดูแลวิสาหกิจระดับชุมชน และ SMEs ภาคการเกษตรไปพร้อมกัน 3) การลงทุนอุตสาหกรรมใน 10 S-Curve ซึ่งเป็นการดําเนินการทั้งใน S-Curve เก่าที่ต่อยอด และอุตสาหกรรมใหม่แห่งอนาคต 4) เรื่องเทคโนโลยี โดยเฉพาะ 5 Core Technologies ซึ่งบีโอไอจะพยายามดึงดูดให้เกิดการลงทุนในเทคโนโลยีโดยไม่ใช่การดึงดูดให้เกิดการลงทุนเฉพาะเรื่องของอุตสาหกรรมต่าง ๆ เท่านั้น และ 5) การลงทุนโครงสร้างพื้นฐาน (Infrastructure) เช่น เรื่องรถไฟฟ้า การขนส่งระบบราง เขตเศรษฐกิจพิเศษ และระเบียงเศรษฐกิจภาคตะวันออก (Eastern Economic Corridor: EEC) รวมไปถึงการส่งเสริมเรื่องของ Digital Infrastructure ที่จะให้อินเทอร์เน็ตเข้าถึงหมู่บ้านต่าง ๆ เป็นต้น
นอกจากนี้ยังมีกฎหมายรองรับการส่งเสริมการลงทุนในอนาคต จํานวน 4 ฉบับ ประกอบด้วย 1) พ.ร.บ.ส่งเสริมการลงทุนฉบับใหม่ (BOI) 2) พ.ร.บ.การเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย (BOI Plus) 3) พ.ร.บ.พื้นที่เขตเศรษฐกิจพิเศษภาคตะวันออก และ4) พ.ร.บ.เขตเศรษฐกิจพิเศษ โดยเฉพาะแนวทางการดําเนินงานภายใต้ พ.ร.บ. 2 ฉบับ คือ พ.ร.บ.ส่งเสริมการลงทุน (BOI) มีเป้าหมายส่งเสริมกิจการและกิจกรรม Merit ที่สอดคล้องกับยุทศาสตร์ 7 ปี (2558 -2564) และ พ.ร.บ.การเพิ่มขีดความสามารถฯ ( BOI Plus) ซึ่งส่งเสริมอุตสาหกรรมเป้าหมายใน Thailand 4.0 ตอบโจทย์ประเทศ (National Agenda) และเป็นการลงทุนใหม่ ๆ ที่มี impact สูง ซึ่งไม่สามารถดึงดูดด้วยเครื่องมือเดิม
พร้อมทั้ง ที่ประชุมได้มีมติเห็นชอบให้การส่งเสริมการลงทุนโครงการต่าง ๆ มูลค่าเงินลงทุนกว่า 24,000 ล้านบาท เช่น 1) Mr. XIAOXU WANG ได้รับการส่งเสริมกิจการผลิตลวดเหล็ก (STEEL CORD) เงินลงทุนทั้งสิ้น จํานวน 5,130 ล้านบาท ตั้งโครงการที่จังหวัดชลบุรี 2) บริษัท กรุงเทพ ซินธิติกส์ จํากัด ได้รับการส่งเสริมกิจการผลิตผลิตภัณฑ์ปิโตรเคมี (MTBE: METHYL TERTIARY BUTYL ETHER) ซึ่งเป็นวัตถุดิบที่นําไปใช้ในอุตสาหกรรมโรงกลั่นนํามันปิโตรเลียม เงินลงทุนทั้งสิ้น จํานวน 6,855 ล้านบาท ตั้งโครงการที่จังหวัดระยอง 3) บริษัท พีทีที โกลบอล เคมิคอล จํากัด (มหาชน) ได้รับส่งเสริมกิจการขนถ่ายสินค้าสําหรับเรือเดินทะเล ซึ่งจะใช้สําหรับขนถ่ายน้ํามันและผลิตภัณฑ์ปิโตรเลียม เงินลงทุน จํานวน 2,004 ล้านบาท ตั้งโครงการที่จังหวัดระยอง 4) บริษัท เหมราช สระบุรี ที่ดินอุตสาหกรรม จํากัด ได้รับการส่งเสริมกิจการเขตอุตสาหกรรมเงินลงทุน 1,714 ล้านบาท ตั้งโครงการที่จังหวัดสระบุรี โดยโครงการนี้จะเป็นการพัฒนาพื้นที่เพื่อรองรับการลงทุนในกลุ่มอุตสาหกรรมเป้าหมาย อาทิ อุตสาหกรรมเกษตรและผลิตผลจากการเกษตร อุตสาหกรรมเครื่องจักร ยานยนต์และชิ้นส่วน อุตสาหกรรมอิเล็กทรอนิกส์และเครื่องใช้ไฟฟ้า เป็นต้น
---------------------
กลุ่มประชาสัมพันธ์และเผยแพร่ สํานักโฆษก